Raphael Maitimo

Raphael Guillermo Eduardo Maitimo (atau Raphael Maitimo) (lahir 17 Mac 1984 di Rotterdam), merupakan pemain bola sepak naturalisasi Indonesia kelahiran Belanda yang bermain untuk Mitra Kukar dalam Liga Super Indonesia. 

Semasa karier awalnya, dia bermain bersama-sama Wesley Sneijder dan Arjen Robben untuk pasukan Belanda B15, Belanda B16 dan Belanda B17. Di Feyenoord Maitimo bermain bersama-sama Robin van Persie.

Karier
Maitimo memulakan karier bola sepaknya ketika berumur 6 tahun, untuk kelab VV Nieuwerkerk di Belanda. Setelah dua tahun Maitimo di 'scout' oleh beberapa kelab profesional Belanda, satu daripadanya merupakan Feyenoord di mana dia telah mengambil langkah yang pertama dalam kerjaya profesionalnya. Maitimo menghabiskan keseluruhan karier belianya di Akademi Feyenoord.

Walaupun mempunyai komitmen sukan profesional Maitimo juga menyelesaikan Ijazah Sarjana Muda dalam bidang Ekonomi Perniagaan bersama Pemasaran Sukan & Pengurusan. Maitimo mengikuti program khusus untuk atlet profesional,  di Rotterdam University of Applied Sciences, untuk melengkapi Ijazah Sarjana Muda Ekonomi. 

Dia membuat penampilan sulung senior bersama kelab FC Dordrecht dalam Eerste Divisie yang merupakan liga bola sepak Divisyen kedua di Belanda. Maitimo menyambung karier profesionalnya dalam China League One bersama kelab BIT FC. Selepas dua musim di China, dia berpindah ke Indonesia. Pada tahun 2011 Maitimo menyertai kelab Liga Primer Indonesia Bali Devata. Pada tahun 2012 Maitimo bermain untuk VV Capelle dalam Topklasse. 

Pada bulan Mei 2013 Maitimo menyertai Mitra Kukar dalam Liga Super Indonesia. Dia bermain 13 perlawanan dan menjaringkan satu gol dalam musi 2013 untuk Mitra Kukar. Dia juga menjaringkan 3 gol dalam 6 perlawanan ketika Piala Antara Pulau 2014.

International career 
Pada bulan Oktober 2010 Maitimo diundang oleh Persatuan Bola Sepak Indonesia untuk menjadi sebahagian daripada pasukan kebangsaan Indonesia. Setelah melalui proses yang panjang dengan memuktamadkan dokumen, Maitimo akhirnya membuat penampilan antarabangsa pertama untuk pasukan kebangsaan Indonesia pada 25 November 2012 dalam Piala Suzuki AFF 2012 menentang Laos. Dia juga menjaringkan gol antarabangsa pertamanya dalam perlawanan itu untuk keputusan seri 2–2. Pada 26 Mac 2014 Maitimo menjaringkan gol kemenangan dalam perlawanan menentang Andorra, diadakan di Sepanyol. Perlawanan itu berakhir dengan kemenangan 1-0 untuk pasukan kebangsaan Indonesia dimana ia merupakan kemenangan pertama mereka di Eropah.

Pasukan kebangsaan

Rujukan

Kelahiran 1984
Orang hidup
Pemain bola sepak Belanda
Pemain bola sepak Indonesia
Orang Belanda berketurunan Indonesia